Държавен вестник, бр. 23, 2016 г., стр. 170

СТР.  170	
Д Ъ Р Ж А В Е Н  В Е С Т Н И К 	
БРОЙ  23
(4) ЕС декларацията за съответствие се 
превежда на езика, определен от съответната 
държава членка, на чиято територия продуктът 
се пуска или предоставя на пазара. Когато 
продуктът се пуска или предоставя на пазара 
на територията на Република България и ЕС 
декларацията за съответствие не е съставена 
на български език, тя се превежда на бъл-
гарски език.
(5) Когато приложимите към продукта 
актове на законодателството на Европейския 
съюз за хармонизация, които изискват ЕС 
декларация за съответствие, са повече от 
един, се съставя само една ЕС декларация за 
съответствие, в която се посочват съответни-
те актове и данните за публикуването им в 
„Официален вестник“ на Европейския съюз.
(6) Изискването по ал. 5 може да се из-
пълни чрез съставяне на досие от отделните 
ЕС декларации за съответствие, които се 
изискват от всички приложими за продукта 
актове на законодателството на Европейския 
съюз за хармонизация.
Чл. 12. Като съставя ЕС декларация за 
съответствие, производителят поема отго-
ворността за съответствието на продукта, 
различен от компонент, с изискванията на 
наредбата.
Чл. 13. (1) За компонентите, чието съответ-
ствие е било оценено съгласно приложимата 
процедура за оценяване на съответствието 
по чл. 10, се съставя писмено удостоверение 
за съответствие.
(2) В удостоверението за съответствие се 
декларира съответствието на компонентите 
с приложимите разпоредби на наредбата и 
се посочват техните характеристики и на-
чините за вграждането им в съоръженията 
или системите за защита, за да се осигури 
съответствие със съществените изисквания, 
определени в приложение № 2, приложими 
към завършените съоръжения или системи 
за защита.
Чл. 14. (1) Съответствието на даден про-
дукт, различен от компонент, с изисквания-
та на наредбата се удостоверява с нанесена 
маркировка „CE“.
(2) За маркировката „СЕ“ се прилагат 
основните принципи, установени в чл. 30 от 
Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация 
и надзор на пазара във връзка с предлага-
нето на пазара на продукти и за отмяна на 
Регламент (ЕИО) № 339/93 (ОВ, L 218/30 от 
13 август 2008 г.).
(3) Маркировката „CE“ се нанася, преди 
продуктът да бъде пуснат на пазара.
(4) Маркировката „СЕ“ се нанася върху 
самия продукт или върху неговата табела с 
данни така, че да бъде видима, четлива и не-
заличима. Когато това не е възможно или не 
може да бъде гарантирано поради естеството 
на продукта, тя се нанася върху опаковката 
и в придружаващите документи.
(5) След маркировката „CE“ се нанася 
идентификационният номер на нотифицирания 
орган, участвал в оценяването на съответстви-
ето на продукта на етапа на производствения 
контрол. Идентификационният номер на но-
тифицирания орган се нанася от самия орган 
или по негови указания от производителя 
или от неговия упълномощен представител.
(6) След маркировката „CE“ и когато е 
приложимо, идентификационния номер на 
нотифицирания орган се нанасят специфич-
ната маркировка за експлозивна защита 
, означенията за групата и категорията на 
съоръжението и когато е приложимо, другите 
маркировки и информация, посочени в т. 1.0.5 
от приложение № 2.
(7) Маркировката „CE“, идентификационни-
ят номер на нотифицирания орган и другите 
маркировки, означения и информация по ал. 6 
могат да бъдат следвани от друг знак, указващ 
специален риск или употреба.
Г л а в а  т р е т а
ЗАДЪЛЖЕНИЯ НА ИКОНОМИЧЕСКИТЕ 
ОПЕРАТОРИ
Раздел I
Общи разпоредби
Чл. 15. Когато вносител или дистрибутор 
пуска на пазара продукт със своето име или 
търговска марка или променя продукт, който 
вече е пуснат на пазара, по такъв начин, че 
съответствието с изискванията на наредба-
та може да бъде засегнато, той се счита за 
производител и изпълнява задълженията на 
производителя.
Чл. 16. (1) Всеки икономически оператор 
поддържа регистър, който съдържа информа-
ция за всеки икономически оператор, който 
му е доставил даден продукт, и за всеки 
икономически оператор, на който е доставил 
даден продукт.
(2) Информацията по ал. 1 и документите, 
които доказват осъществената доставка, се 
съхраняват за период 10 години след датата 
на доставката и при поискване се предоставят 
на органите за надзор на пазара.
Раздел II
Задължения на производителя
Чл. 17. (1) Когато пуска продукт на паза-
ра или го използва за свои собствени цели, 
производителят гарантира, че продуктът е 
проектиран и произведен в съответствие 
със съществените изисквания, определени в 
приложение № 2.